আমি ঠান্ডা হয়ে বসে নিজেরেই জিজ্ঞেস করি যে কিভাবে মিটারটারে ভেঙে টুকরা টুকরা না করে দেড় লাখ মাইলেজরে মাত্র দশ হাজারে নামায়ে  আনা যায়? ধরো, আমি যদি গাড়িটা পেছন দিকে চালাই যথেষ্ট টাইম নিয়া তাহলে হয়তো কাজ হতেও পারে। সংখ্যাগুলা তখন পেছন দিকে যাওয়া শুরু করবে, তাই না? কিন্তু কার মাথা এতো আউলায়ে গেছে যে মরার একটা গাড়িরে হাজার হাজার মাইল পেছন দিকে চালাবে? তুমি এইটা করতেই পারবা না!  সেই তো! এটা করা সম্ভবই না বাবা! মাইক সায় দেয়।